Alcoutim

Alcoutim on kunta Algarven alueella Portugalin eteläosassa, Espanjan rajalla. Kunta kattaa 575,36 km² ja sen alueella on 2 917 asukasta, mikä tekee siitä maan harvaanasutuimman kunnan. Sen hallinnollinen keskus sijaitsee Alcoutimin kylässä, Guadiana-joen rannalla vastapäätä Espanjan rajaa.

Pohjoisessa Alcoutimin naapurina on Mértolan kunta, idässä Espanjan Huelvan maakunta, kaakossa Castro Marim, lounaassa Tavira ja lännessä Loulé ja Almodôvar.

Kaupungissa sijaitsee historiallinen maurilainen Alcoutimin linna (Castelo de Alcoutim).

Algarven kunnat